বিশ্বের ইতিহাস
হযরত মুহাম্মদ আনুমানিক ৫৭০ খ্রিস্টাব্দে আরব উপদ্বীপের মক্কায় জন্মগ্রহণ করেন। মুহাম্মদের আগে আরব গোত্র বা জাতিগুলি ঐক্যবদ্ধ ছিল না। তারা ভিন্ন ভিন্ন দেবদেবী বা শ্বরের উপাসনা করত। মুহাম্মদ ছিলেন মক্কায় বসবাসকারী একজন রাখাল ও ব্যবসায়ী। ৬১০ খ্রিস্টাব্দে ৪০ বছর বয়সে এসে তিনি ফেরেশতা জিব্রাইলের সাক্ষাৎ লাভ করেন এবং অবহিত হন যে তাঁকে আল্লাহ বা ঈশ্বরের নবী তথা বার্তাবাহকের মর্যাদা দেওয়া হয়েছে। এর পর থেকে তিনি এক আল্লাহ বা ঈশ্বরের প্রতি বিশ্বাস আনার ব্যাপারে ধর্মীয় প্রচারণা চালানো শুরু করেন। এই ধর্মের নাম দেওয়া হয় ইসলাম, যার ভাবানুবাদ দাঁড়ায় “(আল্লাহর ইচ্ছার প্রতি) আনুগত্য”।
শিবলী নোমানী
আল্লামা শিবলী নোমানী (উর্দু علامہ شبلی نعمانی ) (জুন ৩, ১৮৫৭ – নভেম্বর ১৮, ১৯১৪, আজমগড়) ছিলেন ব্রিটিশ ভারত জন্মগ্রহণকারী ইসলামী পন্ডিত। তিনি বর্তমান উত্তরপ্রদেশ আজমগড় জেলা বিন্দওয়ালে জন্মগ্রহণ করেন। ১৮৮৩ সালে শিবলী ন্যাশনাল কলেজ ও আজমগড়ে দারুল মুসসানিফিন প্রতিষ্ঠার জন্য তিনি পরিচিত। শিবলী নোমানী আরবী, ফার্সি, হিন্দি, তুর্কি ভাষা ও উর্দুতে পন্ডিত ছিলেন। তিনি একজন কবিও ছিলেন। তিনি নবী মুহাম্মাদ (সাঃ) এর জীবনের ব্যাপক তথ্য সংগ্রহ করেন কিন্তু তাঁর পরিকল্পিত "সিরাত-উন-নবী"র শুধু প্রথম দুই খন্ডের কাজ সম্পন্ন করতে সক্ষম হন। তাঁর মৃত্যুর পর তাঁর শিষ্য সৈয়দ সুলাইমান নদভী এই তথ্যউপাত্তের মাধ্যমে অবশিষ্ট কাজ সম্পন্ন করেন।